b"\n_START_ARTICLE_\nTwenty 1\n_START_SECTION_\nProdukcija\n_START_PARAGRAPH_\nPred in med snemanjem je pri\xc5\xa1lo do nekaj kadrovskih zamenjav. Odhod originalnega bobnarja Dannyja Seraphinea je povzro\xc4\x8dil prihod novega bobnarja skupine, Trisa Imbodena. Na albumu je sicer ve\xc4\x8dino bobnov odigral studijski bobnar John Keane. Pri snemanju je kot dodatni kitarist sodeloval Dawayne Bailey, ki je s skupino igral na turnejah od leta 1986._NEWLINE_Zdaj zalo\xc5\xbeba \xc5\xbeeli, da posnamemo pesmi Diane Warren. Dve od njih sta na Twenty 1 iz\xc5\xa1li kot singla, katera sta se utrdila, sledil pa jima bo kmalu \xc5\xa1e eden. \xc4\x8ce se bo \xc5\xa1e ta utrdil, bomo morali razmisliti o na\xc5\xa1em po\xc4\x8detju. Raje ne bi delal lastnih stvari, kot pa da delam tuje stvari._NEWLINE_ Pri Twenty 1 so se vrnila trobila. Dve stvari, ki sem jih napisal, sta bili narejeni posebej zato, da jih pripeljemo nazaj v zvok skupine. Kljub vsemu uspehu, ki ga je skupina imela po albumu Chicago 17, zame material resni\xc4\x8dno ni bil zares avtenti\xc4\x8den za skupino._NEWLINE_\xe2\x80\x94\xe2\x80\x89Robert Lamm_NEWLINE_Skupina je obdr\xc5\xbeala producenta Rona Nevisona, ki je produciral album Chicago 19. Nevison je dejal, da je bilo delo na albumu nekoliko razdrobljeno, saj so bili glasbeniki redko skupaj v studiu, z delom pa so nadaljevali s studijskimi glasbeniki, ko je bila skupina na turneji. Do \xc5\xa1e ve\xc4\x8dje razdrobljenosti je pri\xc5\xa1lo, ko je Humberto Gatica miksal kon\xc4\x8dno verzijo albuma brez Nevisonovega prispevka._NEWLINE_Ni jih bilo vedno tam, da bi, kot ve\xc4\x8dina skupin, dobili miks, ga nesli domov, preposlu\xc5\xa1ali in predelali. Bili so na turneji ... pri\xc5\xa1li so, ko so morali, s tak\xc5\xa1nim pristopom pa je pri\xc5\xa1lo do izgube kontinuitete, vendar jih ne krivim za to._NEWLINE_\xe2\x80\x94\xe2\x80\x89Ron Nevison_NEWLINE_\xc4\x8ceprav je glasba albuma Twenty 1 tretirana kot bolj komercialna, je preusmerjanje glasbenih trendov v grunge gibanje privedlo do delne izgube radijske podpore Chicaga. Nevison trdi, da \xc4\x8de bi bil uporabljen originalen miks, bi bil bolj zadovoljen, album pa bi bil teoreti\xc4\x8dno bolj uspe\xc5\xa1en: \xc2\xbbVse bi delovalo, \xc4\x8de bi ga pustili samega. To vam zagotavljam.\xc2\xab Singel \xc2\xbbChasin' the Wind\xc2\xab, je dosegel 39. mesto lestvice Billboard Hot 100, album pa se je uvrstil na 66. mesto lestvice, s \xc4\x8dimer je postal drugi najmanj uspe\xc5\xa1en nekompilacijski album za albumom Chicago XIV._NEWLINE_Za projekt Stone of Sisyphus, ki je bil predviden kot 22. album, je skupina najela produdenta Petra Wolfa, da bi lahko razvil to, kar so smatrali za bolj ambiciozno in eksperimentano. Izdaja tega albuma je bila odlo\xc5\xbeena za nedolo\xc4\x8den \xc4\x8das, iz\xc5\xa1la pa je ve\xc4\x8d kot \xc5\xa1tirinajst let kasneje, 17. junija 2008 pod imenom Chicago XXXII: Stone of Sisyphus. Demo posnetek skladbe \xc2\xbbLove Is Forever\xc2\xab\xc2\xa0s snemanja albuma Twenty 1, je iz\xc5\xa1el na Sisyphusu.\n_START_SECTION_\nSingli\n_START_PARAGRAPH_\nZ albuma so iz\xc5\xa1li trije singli: \xc2\xbbChasin' the Wind\xc2\xab\xc2\xa0(na B-strani \xc2\xbbOnly Time Can Heal the Wounded\xc2\xab) januarja 1991, \xc2\xbbExplain It to My Heart\xc2\xab\xc2\xa0(na B-strani \xc2\xbbGod Save The Queen\xc2\xab) aprila 1991 in \xc2\xbbYou Come to My Senses\xc2\xab\xc2\xa0(na B-strani \xc2\xbbWho Do You Love\xc2\xab) avgusta 1991. Twenty 1 je bil vse do albuma Chicago XXX iz leta 2006, zadnji album skupine, ki je vseboval nove lastne skladbe."